మిలిటెంట్ల కాల్పుల్లో కానిస్టేబుల్ మృతిశ్రీనగర్, అక్టోబరు 14: గత ఏడాది దక్షిణ కశ్మీర్లో కల్లోలానికి కారకుడైన లష్కరే తోయిబా టాప్ కమాండర్ వసీం షా అలియాస్ అబు ఒసామా భాయ్ ఎదురుకాల్పుల్లో మృతి చెందాడు. పుల్వామా జిల్లాలోని లిట్టర్ ప్రాంతంలో శనివారం జరిగిన ఈ ఎన్కౌంటర్లో వసీంతో పాటు అతని అంగరక్షకుడు నిసార్ అహ్మద్ మీర్ కూడా హతమయ్యాడు. జవాన్లను చూసి  పారిపోయేందుకు వారు ప్రయత్నించారు. అయితే బలగాలు వారున్న ఇంటిని చుట్టుముట్టడంతో వారి పాచిక పారలేదు. ఉగ్రవాదులు తలదాచుకోవడానికి లిట్టర్ అత్యంత సురక్షితమైన ప్రాంతం. ఇక్కడ టెర్రరిస్టుల ఏరివేత ఆపరేషన్ చేపట్టడం గత నాలుగేళ్లలో ఇదే తొలిసారి. ఇక్కడున్న ఉగ్రవాదులందరినీ ఏరివేయడానికి ఈ ఎన్కౌంటర్ దోహదం చేయగలదని అధికారులు భావిస్తున్నారు. అందుకే భద్రతాబలగాలకు ఇది కీలక విజయమని చెబుతున్నారు. వసీం షా తలపై రూ.10 లక్షల రివార్డు ఉంది. కాగా ఎన్కౌంటర్ జరిగిన ప్రాంతం వద్ద స్థానికులు కొందరు భద్రతా బలగాలపై రాళ్లు రువ్వారు. వారిని చెదరగొట్టేందుకు జరిపిన కాల్పుల్లో గుల్జార్ అహ్మద్ మీర్ అనే పౌరుడు చనిపోగా మరో ఆరుగురు గాయపడ్డారు. మరోవైపు కుల్గాం జిల్లాలో మిలిటెంట్లు పోలీసు వాహనంపై జరిపిన కాల్పుల్లో కానిస్టేబుల్ ఖుర్షీద్ అహ్మద్ మృతి చెందారు.
militentla kaalpullo conistable mrutisrinagar, aktobaru 14: gatha edaadi dakshina kashmeerlo kallolaaniki kaarakudaina lashkare toiba tap commander vaseem shaa alias abu osama bhay edurukaalpullo mruti chendaadu. pulwama jillaalooni litter praantamlo sanivaaram jarigina ee encounterlo vaseentho paatu athani angarakshakudu nisar ahmad meer kuudaa hatamayyadu. javaanlanu chusi  paaripoyenduku vaaru prayatninchaaru. ayithe balagaalu vaarunna intini chuttumuttadamto vaari paachika paaraledu. ugravaadulu taladaachukoovadaaniki litter atyanta surakshitamaina praantam. ikkada terraristula erivetha aperation chepattadam gatha naalugellalo ide tolisari. ikkadunna ugravaadulandarinii eriveyadaaniki ee encounter dohadam cheyagaladani adhikaarulu bhaavistunnaaru. anduke bhadrataabalagaalaku idhi keelaka vijayamani chebutunnaru. vaseem shaa talapai roo.10 lakshala rivaardu undi. kaga encounter jarigina praantam vadda sthaanikulu kondaru bhadrata balagaalapai raallu ruvvaaru. vaarini chedaragottenduku jaripina kaalpullo guljar ahmad meer ane pourudu chanipoga maro aaruguru gayapaddaru. marovaipu kulgam jillaalo militentlu polisu vaahanampai jaripina kaalpullo conistable khurshid ahmad mruti chendaaru.